Το αγαπημένο μου γλυκό | My favorite cake
2025-01-10 18:00 - 2025-01-15 19:40 UTC | Αίθουσα Β (ΙΕΡΑ ΟΔΟΣ 48, 104 35, ΚΕΡΑΜΕΙΚΟΣ, ΑΘΗΝΑ)
ΑΙΘΟΥΣΑ Β
ΠΑΡΑΣΚΕΥΗ 10/01 - ΤΕΤΑΡΤΗ 15/01
20:00 Το αγαπημένο μου γλυκό | My favorite cake (M. Moghadam, B. Sanaeeha, 97') Weirdwave

Ένα τρυφερό ιρανικό φιλμ για τον ξαφνικό έρωτα που βιώνει μία μοναχική γυναίκα στην Τεχεράνη, που θα σας κλέψει την καρδιά!

ΣΥΝΟΨΗ
Η εβδομηντάχρονη Μαχίν ζει μόνη στην Τεχεράνη από τότε που έμεινε χήρα και η κόρη της μετανάστευσε στην Ευρώπη μαζί με τα εγγόνια της, δραπετεύοντας από το αφιλόξενο ιρανικό καθεστώς. Μία μέρα όμως, η ερωτική της ζωή θα αποκτήσει νέα πνοή, και η καρδιά, μαζί με το σπίτι της, θα ανοίξουν και πάλι για έναν άνδρα. Τοαναπάντεχο φλερτ τους θα εξελιχτεί σε ένα βράδυ που από κάθε άποψη θα μείνει αξέχαστο.

ΛΙΓΑ ΛΟΓΙΑ ΓΙΑ ΤΗΝ ΤΑΙΝΙΑ
Σπάζοντας την παράδοση του κλασικού ιρανικού φεστιβαλικού σινεμά, η ταινία επιφυλάσσει εκπλήξεις πρώτου μεγέθους –ιδιαίτερα αν σκεφτεί κανείς τη θέση της γυναίκας στο απολυταρχικό Ιράν σήμερα.
Τολμηρό, πολυεπίπεδα απελευθερωτικό ως προς το ζητούμενο της γυναικείας χειραφέτησης και προικισμένο με δύο μοναδικές ερμηνείες από το πρωταγωνιστικό ζεύγος, Το αγαπημένο μου γλυκό αγαπήθηκε όσο λίγες ταινίες στην πρόσφατη Μπερλινάλε.
Mία τρυφερη και απρόσμενη ταινία με χιούμορ και ελαφράδα, που μας προ(σ)καλεί να αλλάξουμε τη ζωή μας, σε πείσμα όλων. Αξίζει να αναφερθεί πως η ταινία γυρίστηκε κάτω από τη βαριά σκιά των διαδηλώσεων «Woman Life Freedom», μετά τη δολοφονία της Μαχσά Αμινί από την ιρανική αστυνομία ηθών.
Στους δύο σκηνοθέτες της ταινίας Μάριαμ Μογκαντάμ και Μπεχτάς Σαανέχα απαγορεύτηκε να ταξιδέψουν στο Φεστιβάλ Βερολίνου για να παρουσιάσουν την ταινία τους στο κοινό.
Η ηρωίδα τους στο Αγαπημένο μου γλυκό είναι αυτή που κάνει το πρώτο βήμα, διεκδικώντας τον έρωτα σε προχωρημένη ηλικία και μάλιστα σε μια χώρα όπου τέτοιες κινήσεις θεωρούνται νομικά κολάσιμες για τις γυναίκες. Μία τολμηρή ταινία που μιλά από μόνη της, χωρίς περιττά κηρύγματα, αλλά γεμίζει τον θεατή χαρά και αισιοδοξία, υμνώντας τη δύναμη της αγάπης.

-Είσοδος για όλες τις αίθουσες: 7€, 5€* (μειωμένο)
Κάθε Δευτέρα ισχύει προσφορά εισόδου για 2 άτομα με ένα εισιτήριο στα 7€
*Το μειωμένο εισιτήριο αφορά στις παρακάτω κατηγορίες: μαθητές, φοιτητές, άτομα άνω των 65 ετών, άνεργοι, άνθρωποι με αναπηρία – ΑμεΑ (ισχύει και για έναν/μία συνοδό), δάσκαλοι-καθηγητές, ατέλειες.
Προνόμια μελών σε ΜΜΕ
-Αθηνόραμα Club (Αθηνόραμα): Από Δευτέρα έως και Πέμπτη, ειδική τιμή € 5
Κλείστε ηλεκτρονικά τα εισιτήριά σας στο: https://tickets.tainiothiki.gr/Σημειώνεται πως οι δικαιούχοι μειωμένου εισιτηρίου, θα πρέπει να προμηθευτούν τα εισιτήριά τους από το ταμείο της Ταινιοθήκης. http://tainiothiki.gr/el/aithouses/programma/event/1693-to-agapimeno-mou-glyko-my-favorite-cake
